Krugersdorp-moorde: Polisie maak deurbraak | Maroela Media
Krugersdorp-moorde: Polisie maak deurbraak
Hanle Lategan. Foto: Facebook
Die polisie in Krugersdorp, Gauteng, het Vrydag aangekondig hy het 'n deurbraak gemaak in die opspraakwekkende moorde wat die gebied die afgelope maand geruk het.
Kapt. Appel Ernst, woordvoerder van die polisie aan die Wes-Rand, het aan Maroela Media gesê 'n verdagte is in hegtenis geneem in verband met die drie moorde.
"'n 29-jarige man is laat Donderdagaand in Krugersdorp in hegtenis geneem," het sy gesê. "Die inhegtenisneming is die gevolg van 'n urelange intensiewe ondersoek deur die span ondersoekbeamptes die afgelope vier dae."
Die verdagte sal na verwagting Maandag in die Krugersdorpse landdroshof verskyn.
"Die span ondersoekbeamptes werk steeds onverpoosd om verdere inhegtenisnemings te verseker," het Ernst bygevoeg.
Genl.maj. Anna Mateisi, het haar tevredenheid oor die span se vordering uitgespreek.
Hanle Lategan (52), 'n eiendomsagent van Roodepoort, het Maandagaand verdwyn nadat sy 'n huis in Krugersdorp aan kliënte sou gaan wys het. 'n Motoris is omstreeks 06:45 Dinsdagoggend deur skoolkinders voorgekeer wat gesê het dat hulle 'n vrou se liggaam in 'n veld gevind het. Die polisie het gaan ondersoek instel en Lategan se liggaam is langs 'n spruit buite Randfontein gevind.
Kevin Mc Alpine (29), 'n versekeringsmakelaar by InSHoor, se liggaam is die aand van 27 Mei in die kattebak van sy motor gevind op die hoek van Sivewright- en Francisstraat. Hy is kort voor sy liggaam gevind is as vermis aangegee nadat hy 'n kliënt sou sien maar nooit teruggekker het huis toe nie.
Anthony Schofield (67), 'n versekeringsmakelaar by Momentum, se liggaam is op 10 Mei in die kattebak van sy motor in Premierstraat gevind. Schofield moes ook vroeër die dag 'n kliënt sien waarna hy verdwyn het.
NGV sal 'rampspoedige gevolge' inhou
Kredietgradering: Só sê Standard & Poor's
Mag hierdie werklik wees. Onthou paar jaar terug was daar ook knaap wat agente geteiken het. Hy was wel gevang. Hierdie het net die onthou gebring.
So sad to hear what is happening in SA.
I am glad they found at least a suspect.
Laat geregtigheid seevier, wens di "fantastiese" regering van ons kan wakker skrik en di doodstraf terug bring, agter tralies beteken niks meer ni
Hoop die res word gou gevang.
Verseker het hy iemand gehad wat hom sou help.. dis goeie nuus dat hulle iemand in hegtenis geneem het, net jammer daar was 3 moorde gepleeg.. sterkte aan die families wat hulle geliefdes verloor het. Julle is in ons gebede.